**Jelisaveta Karađorđević** (serbisk: *Њ.К.В. Кнегиња Јелисавета Карађорђевић*; født 7. april 1936 i Beograd er medlem av Karađorđević-familien, også kjent som menneskerettighetsforkjemper og tidligere presidentkandidat for Serbia. Hun kjennes også under navnet **Elizabeth av Jugoslavia**.

Liv og virke
------------

### Bakgrunn

Prins Pavle med datteren prinsesse Jelisaveta
Jelisaveta er datter av Pavle av Jugoslavia, som var regent i Jugoslavia. Familien måtte i eksil til Sør-Afrika under annen verdenskrig. Hun begynte med sin skolegang i Kenya, og fortsatte den i Storbritannia og Sveits. Ved siden av sitt serbiske morsmål behersket hun etterhvert også engelsk, fransk, spansk og italiensk. 

### Ekteskap og karriere

Den 19. januar 1961 giftet hun seg med den amerikanske tekstilfabrikanten Howard Oxenberg (1919–2010). Fra dette ekteskap stammer de to døtre Catherine Oxenberg (født 1961, skuespiller) og Christina (født 1962). Paret ble skilt i 1966. Hun inngikk et nytt ekteskap den 23. september 1969 med den britiske politiker og senere europaparlamentmedlem Neil Balfour (født 1944). De fikk sønnen Nicholas (født 1970). Dette ekteskapet brøt sammen på grunn av Elisabeths forhold til skuespilleren Richard Burton og endte med skilsmisse i 1978.

Sitt tredje ekteskap inngikk hun den 28. februar 1987 i New York City med Perus tidligere statsminister Manuel Ulloa Elías (1922–1992). 

I slutten av 1990 grunnla hun *Princess-Elizabeth*-stiftelsen for barn fra krigsområder. På dette tidspunkt var det blitt mulig for henne å bosette seg i fødebyen igjen. Den gamle kongelige redidens var blitt konfiskert av det tidligere regime, men den nye regjering var innstilt på å gi den tilbake til arvingene, som imidlertid ikke var enige seg i mellom. I 2013 ble det kunngjort at villaen "Crnogorka", i Uzicka-gaten i bydelen Dedinje skulle returneres til prinsesse Jelisaveta. Denne villaen var blitt kjøpt av prinsesse Olga av Hellas og Danmark i 1940, og tatt av staten i 1947. Det ble etterhvert stilt til rtådighet som residens for ambassadøren for Montenegro.

Ved presidentskapsvalgene i Serbia i 2004 stilte hun som kandidat, noe som utløste hennes nevø Jugoslavias sterke mishag. Hun kom på sjetteplass med 63 991 stemmer (ca 2 % av stemmene). Allerede tidligere hadde hun gått inn for det fredelige samliv mellom golkene i det tidligere Jugoslavia, noe som borgerkrigene da gjorde umulig. Hun gikk også inn for avskaffelse av atomvåpen.

Elisabeth markedsfører to egne parfymemerker og forfatter barnebøker.

Referanser
----------

1. ↑   GeneaStar, oppført som Elizabeth Karageorgievich, GeneaStar person-ID karageorgieviche[Hentet fra Wikidata]
2. ↑   The Peerage, The Peerage person ID p11275.htm#i112744, oppført som Elizabeth Karageorgievich, Princess of Yugoslavia[Hentet fra Wikidata]
3. ↑   Gemeinsame Normdatei, besøkt 13. desember 2014[Hentet fra Wikidata]
4. 1 2 3   The Peerage person ID p11275.htm#i112744, besøkt 7. august 2020[Hentet fra Wikidata]
5. 1 2 3 4 5   The Peerage[Hentet fra Wikidata]
6. ↑  *Princess Elizabeth of Yugoslavia*, barnesandnoble.com. Besøkt 7. april 2015
7. ↑  *Princess Elizabeth of Yugoslavia*, imdb.com. Besøkt 7. april 2015
8. ↑  *Elizabeth Karageorgievich, Princess of Yugoslavia*, thepeerage.com. Besøkt 7. april 2015
9. ↑  «Villa "Crnogorka" Returned To Princess Jelisaveta Karadjordjevic». *In Serbia*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 14. juni 2015.  «Arkivert kopi». Arkivert fra originalen 20. februar 2014. Besøkt 14. juni 2015.

Eksterne lenker
---------------

* Official web site of Princess

| * v
* d
* r
Huset Karađorđević |
| --- |
| Kronprins Aleksandar **·** Kronprinsesse Katarina **·** Arveprins Petar  |
| Resterende medlemmer av kongefamilien | Prins Filip **·** Prins Aleksandar V |
| Den utvidede kongefamilien | Prinsesse Jelisaveta **·** Prinsesse Linda **·** Prins Mihailo **·** Prins Đorđe **·** Prins Nikolas **·** Prins Aleksandar III **·** Prins Dušan **·** Prins Dimitri **·** Prins Wladimir |

|  |  |
| --- | --- |
| Oppslagsverk/autoritetsdata | VIAF **·** GND **·** NKC
 |